Piimaühingutega kaasas võrsusid paratamatult ka karja kontrollühingud. Esimene sellenimeline ühing asu­tati meil 1. mail 1909. a. Vändras põllumehe Hans Virkuse eestvõttel. Esimeseks kontrollassistendiks oli Soome Harju põllutöökooli lõpetanud noor põllumees E.  Toomingas, kelle agaral tegevusel hakkas kiiresti levima meil kontrollühingute võrk. Oma keskkorrastise - Kontrollühingute Liidu said need ühingud 19. mail 1924. aastal, mil registreeriti põhikiri. Praegu on kontrollühinguid 230 ümber, kuid neid tekib järjest juurde.